# Prosedyre røntgen thorakalcolumna

Radiografen går bort til døren og roper opp pasientens navn. Radiografen presenterer seg, og lukker døren. Når pasienten er kommet inn spør radiografen om fødselsdato for å kontrollere at det er riktig pasient. Pasienten får så informasjon om undersøkelsen. Hvis pasienten har på seg noe som kan forstyrre bildet, slik som et halskjede, BH eller en tykk genser blir pasienten bedt om å ta dette av. Pasient kan ha på en tynn t-skjorte uten pynt. Pasienten vises bort til røntgenbordet.

På frontbildet skal pasienten skal ligge i ryggleie, med armene langs siden. For å hindre kyfose i thorakalcolumna burde pasient bare ha en tynn pute under hodet, og få en pute under knærne. Påse at pasienten ikke ligger rotert.

Undersøkelsen har vertikal strålegang, og SID er 115cm. Raster skal være i.

Det sentreres midt på sternum, altså midt mellom halsgropen og sternumspissen. Dette tilsvarer TH7. Det kollimeres slik at øvre begrensning er i C7, nedre i L1, med et felt bredt nok til at processus transversus fremstilles.

Korrekt blymarkør legges på pasienten. Påse at den ikke dekker aktuell anatomi.

Det er nå klart til å ta bilde. Pasienten får beskjed om å ligge stille, og at radiografen blir å gi noen pusteinstrukser. Radiografen går til sjalterommet, og tar bildet på ekspirasjon.

Et eksempel på eksponeringsparametre er AEC med midtkammer aktivt, og 77kV. Når bildet er tatt ser radiografen om bildekriteriene er oppnådd.

Det er nå klart for å ta lateralbildet.

Pasient skal ligge i et rett sideleie, med venstre side ned.

Knærne skal være samlet, og lett bøyd. Armene trekkes frem, og opp over hodet.

Det sentreres i nedre kant av scapula, som tilsvarer Th7, i posteriore del av thorax. Det kollimeres slik at C7 til L1 fremstilles.

Det er nå klart til å ta bilde. Pasienten får beskjed om å ligge stille, og at radiografen blir å gi noen pusteinstrukser. Radiografen går til sjalterommet, og tar bildet på ekspirasjon.

Et eksempel på eksponeringsparametre er AEC med midtkammer aktivt, og 81kV. Når bildet er tatt ser radiografen om bildekriteriene er oppnådd.

Radiografen går inn til pasienten og forteller at undersøkelsen er ferdig.

Radiograf senker bordet, og spør om pasient trenger hjelp til å komme seg opp.

Pasienten får informasjon om at resultatet blir sendt til henvisende lege.

Radiografen spriter til slutt av brukt utstyr, og rydder etter seg. Laken eller papir på bordet byttes.